《品外泉在方丈后汲饮成句》
清代·严长明

幽泉如真僧，品在方以外。自惭尘中人，知津偶然逮。

时方新雨余，潆洄纳诸派。亭亭莲自开，汩汩云不坏。

小师习水观，汲取钓筒快。浸以连枝茶，香色正初焙。

一瓯高自持，岸帻据石背。竹风凉修修，松月碧霭霭。

作者简介：（1731—1787）江苏江宁人，字冬友，一字道甫。乾隆二十七年，召试赐举人，授内阁中书，官至内阁侍读。历充《通鉴辑览》等书纂修官。有《归求草堂诗文集》等。